Imtella' Novembru 8, 2021 L-isqfijiet Franċiżi qablu li l-Knisja fi Franza tbigħ artijiet u bini li għandha biex tkun tista' tikkumpensa eluf ta' persuni li matul is-snin ġew abbużati sesswalment minn saċerdoti. Kummissjoni indipendenti kienet sabet li fl-aħħar 70 sena kien hemm bejn 2,900 u 3,200 qassisin u lajċi membri tal-Knisja li abbużaw minn 330,000 tifel u tifla taħt l-età. Ir-riċerka damet għaddejja mas-sentejn u nofs u kienet tinvolvi riċerka fi ħdan il-Knisja, il-Qorti u arkivji tal-Pulizija. Il-Kummissjoni – li kienet magħmula minn 22 professjonist legali, tobba, storiċi, soċjoloġi u teologi – tkellmet ukoll ma' persuni li kienu xhieda ta' wħud mill-abbużi. Din il-Kummissjoni twaqqfet fl-2018 mill-Knisja Kattolika Franċiża stess wara li għadd ta' każijiet ta' pedofilija fi ħdanha ħasdu lid-dinja. Il-Papa Franġisku kien għadda miżura importanti li obbligat lil dawk li jafu b'xi abbuż sesswali fil-Knisja Kattolika biex jirrapportawh. Ara wkoll: Inkjesta ssib lil mill-1950 kien hemm eluf ta' pedofli fi ħdan il-Knisja Kattolika Franċiża